Πηνελόπη Γεν. Λύκειο

**Μία Πηνελόπη ενός διαφορετικού Οδυσσέα**
 Κάποτε, στην εποχή όπου δεν υπήρχε η τόσο εξελιγμένη τεχνολογία, ένα κορίτσι οχτώ ετών μετακόμισε στην επαρχία γιατί τα οικονομικά της οικογένειάς της ήταν «πιεσμένα» και δεν μπορούσαν να συνεχίσουν να μένουν στην μεγαλούπολη, επειδή είχαν πολλά έξοδα όσο μεγάλωνε το κορίτσι.

Εκεί, το κορίτσι αυτό το οποίο ονομαζόταν Σουζάνα γνωρίστηκε με τα υπόλοιπα παιδιά του χωριού και άρχισαν να κάνουν παρέα. Μετά από μια εβδομάδα περίπου, γνώρισε ένα αγόρι. Αυτό το παιδί έκανε τα μάτια της να χαμογελάσουν, την καρδιά της να «φτερουγίζει» από χαρά. Δεν δίστασε και πήγε γεμάτη με χαρά να του πει να αρχίσουν να κάνουν παρέα, αυτός δέχτηκε αλλά δεν είχε τον ενθουσιασμό που είχε η Σουζάνα. Αυτό το αγόρι το έλεγαν Άρη, ήταν ψηλό για την ηλικία του, λίγο παχουλό, με μάγουλα ροδοκοκκινισμένα, με μαλλιά προς το ξανθό χρώμα και αρκετά ανεπτυγμένο. Ακριβώς το αντίθετο ήταν η Σουζάνα, είχε κοντά μαύρου χρώματος μαλλιά, μελαχρινή, λίγο κοντή για την ηλικία της και πάρα πολύ λεπτή.
 Τα χρόνια περνούσαν και η Σουζάνα με τον Άρη πήγαιναν στο Γυμνάσιο, ώσπου μια μέρα η Σουζάνα «έχασε την γη κάτω από τα πόδια της». Εκείνη η ημέρα θα της μείνει αξέχαστη σε όλη της την ζωή. Η Σουζάνα έμαθε πως ό,τι είχε ζήσει μαζί του ήταν ένα ψέμα και μια κοροϊδία. Έμαθε πως ο Άρης δεν την αγαπούσε όσο ήταν μαζί της και πως αυτό το έκανε για να μην την στεναχωρήσει επειδή ήξερε ότι τον αγαπούσε. Από την ημέρα που είχαν γνωριστεί η Σουζάνα, όσο περνούσε ο καιρός τον αγαπούσε όλο και πιο πολύ, και το χαμόγελο στα μάτια της μεγάλωνε, και το «φτερούγισμα» στην καρδιά της το ένιωθε πιο έντονα από ποτέ. Έπειτα από την ημέρα που αποκαλύφθηκε το ψέμα, πέρασαν τρία χρόνια και όλα ήταν τόσο διαφορετικά. Πλέον, η τεχνολογία είχε εξελιχθεί πολύ, όλα τα παιδιά ήταν με ένα κινητό στο χέρι και σερφάροντας στο internet ήταν ολημερίς «κολλημένα», όμως ήθελαν να ξαναζήσουν αυτή την χαρά με τα αθώα παιχνίδια που έπαιζαν όπως παλιά, γιατί η καρδιά τους ήταν τόσο αγνή και αθώα που στην πραγματικότητα το μυαλό είχε εξελιχθεί και όχι η καρδιά όπως νόμιζαν.
Η Σουζάνα και ο Άρης έμειναν φίλοι, ο Άρης γόης πλέον έβγαινε με όμορφα κορίτσια περνώντας «ζωή και κότα», και από την άλλη πλευρά η Σουζάνα ώριμο κορίτσι πλέον περίμενε σαν την Πηνελόπη, πιστά τον Οδυσσέα της.

Κι όμως ο Οδυσσέας της συγκεκριμένης Πηνελόπης δεν γύρισε ποτέ, ο Άρης δεν γύρισε να την κοιτάξει και η Σουζάνα έμεινε εκεί να περιμένει μήπως και αλλάξει γνώμη. Περίμενε για πάντα, γιατί τον αγαπούσε όσο τίποτε άλλο στη ζωή της, γιατί ήταν ερωτευμένη μαζί του...